Diari Oficial de la Generalitat Valenciana


Sumari del DOGV 3884, del 23-11-2000 (2000/9248)

ORDRE de 14 de novembre de 2000, de la Conselleria d'Agricultura, Pesca i Alimentació, per la qual s'amplia l'import global màxim per a 2000 de determinades subvencions gestionades per la Direcció General d'Innovació Agrària i Ramaderia.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3884

Data del DOGV
:   23-11-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/9248


Data del document
:   14-11-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * fruticultura
    * ajuda a l'agricultura
    * malaltia vegetal
    * associació
    * tractament fitosanitari

ORDRE de 14 de novembre de 2000, de la Conselleria d'Agricultura, Pesca i Alimentació, per la qual s'amplia l'import global màxim per a 2000 de determinades subvencions gestionades per la Direcció General d'Innovació Agrària i Ramaderia. [2000/X9248]
  
En l'Ordre de 2 d'agost de 2000, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a 2000, determinades subvencions gestionades per la Direcció General d'Investigació, Desenvolupament Tecnològic i Sanitat Vegetal, amb bases reguladores en vigor (DOGV núm. 3.824, de 28.08.2000), s'incloïen els imports assignats per al finançament de les ajudes regulades per mitjà de les ordres de la Conselleria d'Agricultura, Pesca i Alimentació de 23 de maig de 1990 (ADV) i de 5 de juny de 2000 (arrancada de fruiters afectats per Sharka).
  
Atés que l'import de les ajudes sol·licitades és major respecte del previst, i com que hi ha crèdit disponible en les línies que les financen, la Conselleria ha plantejat una ampliació de l'import màxim que s'hi assigna.
  
D'acord amb això, i de conformitat amb l'article 47.11 del text refós de la Llei d'Hisenda Pública de la Generalitat Valenciana, en l'exercici de les competències que tinc atribuïdes,
  
ORDENE
  
Article únic
  
Es modifica l'import global màxim destinat l'any 2000, de les subvencions regulades per les disposicions indicades en aquest article i gestionades por la Direcció General d'Innovació Agrària i Ramaderia, en els imports que a continuació es detallen:
  
Ordre de 23 de maig de 1990 de la Conselleria d'Agricultura, Pesca i Alimentació, per la qual s'estableix una línia d'ajudes per a les agrupacions de defensa vegetal (ADV), DOGV núm. 1.327, de 18.06.1990, fins a 96.449.451 PTA (70.919,43 euros), línia 1939, aplicació pressupostària 87.61.453.83.7.
  
Ordre de 5 de juny de 2000, de la Conselleria d'Agricultura, Pesca i Alimentació, sobre mesures fitosanitàries per a plantacions de fruiters afectades pel virus de la Sharka (plum pox virus) i concessió d'ajudes per arrancada d'arbres malalts (DOGV núm. 3.776, de 21.06.2000), fins a 103.638.644 PTA (1.280.155,78 euros), línia 1938, aplicació pressupostària 95.39.295.41.3.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 14 de novembre de 2000
  
La consellera d'Agricultura, Pesca i Alimentació,